**savivaldybės Bendruomenės sveikatos tarybos**

**POSĖDŽIO PROTOKOLAS**

2018-01-24 Nr. SV2-1

Klaipėda

Posėdis įvyko 2018-01-23, prasidėjo 15.00 val.

Posėdžio pirmininkas Artūras Razbadauskas

Sekretorė Rožė Perminienė

Dalyvauja Bendruomenės sveikatos tarybos (BST) nariai: R. Ložienė, A. Meiraitė, D. Drungilienė, S. Liekis, J. Sąlyga, L. Mileška, A. Slatvickis, Ž. Kančauskienė.

Kviestiniai svečiai: D. Stasiuvienė, B. Kairienė, R. Perminienė.

**DARBOTVARKĖ:**

**1. Klaipėdos miesto savivaldybės visuomenės sveikatos rėmimo specialioji programa 2018 m.**

**2. Dėl ŽIV prevencinės veiklos Klaipėdos mieste (atsižvelgiant į Nacionalinio visuomenės sveikatos centro prie SAM Klaipėdos departamento 2017-12-11 raštą Nr. 2.3-4460 (16.19.2 3.13)).**

**3. Einamieji klausimai.**

**1. SVARSTYTA. Klaipėdos miesto savivaldybės visuomenės sveikatos rėmimo specialioji programa 2018 m.**

R. Perminienė pristatė Klaipėdos miesto savivaldybės visuomenės sveikatos rėmimo specialiosios programos 2018 m. priemonių projektą (pridedama), parengtą atsižvelgiant į sutartinių įsipareigojimų užtikrinimą ir turimas lėšas 2018 m.

Diskutuota, kokie prioritetai galėtų būti keliami sveikatinimo projektams 2018 m. Kadangi visos sveikatinimo sritys svarbios, siūloma 2018 m. projektų rėmimo konkurse neišskirti prioritetinių sričių, o visus gautus sveikatinimo projektus laikyti lygiaverčiais. Siūloma, kad BST atstovas projektų vertinimo komisijoje S. Liekis po projektų konkurso pristatytų informaciją BST-ai apie įvykusį projektų rėmimo konkursą ir remiamus projektus 2018 m.

**NUTARTA:**

1. **Pritarti Klaipėdos miesto savivaldybės visuomenės sveikatos rėmimo specialiosios programos 2018 m. priemonių planui** (bendru sutarimu).
2. **Nenustatyti atskirų prioritetų 2018 m. sveikatinimo projektų rėmimui. Informaciją apie įvykusį projektų rėmimo konkursą 2018 m. ir remiamus projektus pristatys BST-ai S. Liekis.**

**2. SVARSTYTA. Dėl ŽIV prevencinės veiklos Klaipėdos mieste (atsižvelgiant į Nacionalinio visuomenės sveikatos centro prie SAM Klaipėdos departamento 2017-12-11 raštą Nr. 2.3-4460 (16.19.2 3.13)).**

A. Razbadauskas pristatė gautą Nacionalinio visuomenės sveikatos centro prie SAM Klaipėdos departamento 2017-12-11 raštą Nr. 2.3-4460 (16.19.2 3.13) (pridedama).

Diskutuota, ar reikalinga tokia atskira darbo grupė, kas būtų jos nariai, ką galėtų tie nariai daryti, kokios jų funkcijos ir kompetencijos, nes jie dirbtų visuomeniniais pagrindais.

D. Stasiuvienė patikslino, kad ŽIV situacija Klaipėdoje keičiasi, nes didėja ŽIV užsikrėtusiųjų skaičius per heteroseksualius santykius. Reikėtų aktyvinti ASPĮ gydytojų prevencinį (šviečiamąjį) darbą su pacientais šia kryptimi.

Ž. Kančauskienė mano, kad tokia darbo grupė nereikalinga, nes ji neturės kompetencijos atlikti monitoringo, kuris jau yra vykdomas valstybiniu mastu (vykdo ULAC). Stebėseną gali atlikti tik kvalifikuoti ir specializuoti tuo klausimu specialistai, kurie galėtų būti samdomi, nes veltui tokio sudėtingo darbo niekas nedarys. ŽIV Klaipėdoje yra stabilizuotas, todėl jokio poreikio naujai darbo grupei sudaryti nėra.

A. Slatvickis siūlo atkreipti dėmesį ir į hepatitų problemą – gal ir jiems reiktų atlikti monitoringą?

A. Razbadauskas siūlo palikti sprendimo priėmimo teisę Klaipėdos miesto savivaldybės administracijos direktoriui dėl naujos darbo grupės sudarymo. Jei bus sudaroma tokia darbo grupė, tada BST deleguos į ją savo narius (jei bus prašoma).

**NUTARTA:**

1. Pritarti bendradarbiavimui dėl darbo grupės sudarymo. Siūloma sprendimą dėl darbo grupės sudarymo priimti Klaipėdos miesto savivaldybės administracijos direktoriui.

Balsavimo rezultatai: 7 - už, 1 – prieš, 1 – susilaikė.

1. **Einamieji klausimai.**
2. Razbadauskas priminė, kad dar rengimas BST veiklos planas 2018 metams. Prašoma BST narių pagalvoti apie galima veiklos plano temas 2018 metams ir aktyviai teikti jas plano sudarymui.

**NUTARTA:**

**BST veiklos planui 2018 m. temas teikti ir svarstyti kitame BST posėdyje (vasario mėn.).**

Posėdis baigtas 16.00 val.

BST pirmininkas A. Razbadauskas

BST sekretorė R. Perminienė